Akademický senát

16.04.2018

**Rozpočet STU – rozpis dotácie na rok 2018**

**(opravená a doplnená verzia, s.2, s.8)**

Predkladá: **prof**. **Ing. Robert Redhammer, PhD.**

rektor

Vypracoval: **Ing. Dušan Faktor, PhD.**

kvestor

Zdôvodnenie:

Návrh uznesenia: Akademický senát schvaľuje Rozpočet STU na rok 2018 - časť rozpis dotácie

# Rozpočet STU na rok 2018-

**časť rozpis dotácie z MŠVV a Š SR**

1. MŠVV a Š SR „Zmluvou o poskytnutí dotácie zo ŠR prostredníctvom rozpočtu MŠVV a Š SR na rok 2018 (ďalej len: dotačná zmluva) stanovilo STU nasledovné ukazovatele rozpisu dotácie bežných výdavkov na rok 2018 v štruktúre programového rozpočtovania v nasledovnej výške:

077 -program vysokoškolské vzdelávanie a veda vo výške 59 950 735 €

07711 -podprogram poskytovanie vysokoškolského vzdelávania a zabezpečenie prevádzky VŠ vo výške 31 101 507 €

07712 -podprogram vysokoškolská veda a technika

0771201 -prvok prevádzka a rozvoj infraštruktúry pre výskum a vývoj vo výške  22 396 466 €

07713 - podprogram rozvoj vysokej školy 78 699 €

07715 -podprogram sociálna podpora študentov VŠ vo výške 6 374 063 €

0771501 -prvok sociálne štipendiá vo výške 1 162 725 €

0771502 -prvok motivačné štipendiá vo výške 1 962 700 €

0771503 -prvok podpora stravovania, ubytovania, športových a kultúrnych aktivít študentov vo výške 3 248 638 €

Záväzné ukazovatele pre rok 2018 sú určené MŠVVaŠ SR v citovanej dotačnej zmluve.

Pridelená dotácia z MŠVV a Š SR bude v priebehu roka upravovaná z dôvodu pridelenia účelovo určených prostriedkov (ďalšie prvky podprogramu 07712, stavby, rozvoj, a iné) a korigovania zálohovo pridelených časti dotácie–štipendiá, príspevky na stravovanie.

1. V zmysle dotačnej zmluvy je STU viazaná použiť poskytnuté dotácie v súlade so zámermi a cieľmi programu, podprogramov a prvkov, z ktorých sú tieto dotácie financované, pri dodržaní záväzných ukazovateľov a všetkých ďalších podmienok stanovených v dotačnej zmluve.
2. MŠVV a Š SR rozdelilo dotácie medzi STU a ostatné verejné vysoké školy na základe Metodiky rozpisu dotácií zo štátneho rozpočtu verejným vysokým školám na rok 2018.
3. Rozdelenie dotácie na súčasti STU vychádza z Metodiky MŠVV a Š SR na rok 2018 – z rozhodujúcich parametrov pre výpočet výkonu vo vzdelávaní a vo vede.

V súlade so Všeobecnými zásadami tvorby rozpočtu STU, prerokovanými v AS STU uznesenie č.14.2/2009 sa pri rozdelení dotácií v rámci podprogramu vzdelávanie a podprogramu veda – prvok inštitucionálna veda použije pravidlo „50/30/20“, s tým, že pri aplikácii pravidla „50/30/20“ sa za uplynulé roky nebudú zohľadňovať objemy dotácií, ktoré predstavovali úpravy dotácie za vzájomne poskytované výkony vo vzdelávaní, tzn:

* + - 50% dotácie na rok 2018 sa rozdelí medzi súčasti STU podľa ich podielu na vypočítanej výkonovej dotácii 2018,
    - 30% dotácie na rok 2018 sa rozdelí medzi súčasti STU podľa ich podielu na schválenej dotácii 2017

- 20% dotácie na rok 2018 sa rozdelí medzi súčasti STU podľa ich podielu na schválenej dotácii 2016.

Pri aplikácii pravidla „50/30/20“sa nezohľadňujú dotácie účelovo určené z úrovne MŠVVŠ SR, účelovo určené z úrovne STU a dotácie na celouniverzitné výdavky.

V súvislosti s aplikáciou pravidla „50/30/20“sa v ďalšom texte používajú pojmy: základná - výkonová dotácia (ZVD) – objem dotácie vyčíslený podľa parametrov výpočtu pre rok 2018 a výsledná dotácia (VD) – objem dotácie 2018 prepočítaný podľa pravidla „50/30/20“.

(5) **Bežné výdavky - program 077 – 59 950 735 €**

**Podprogram 07711 – poskytovanie vysokoškolského vzdelávania a zabezpečenie prevádzky vysokých škôl –31 101 507€.**

* 1. **Mzdové prostriedky 18 959 089 € a  odvody na zákonné poistné 6 673 599€.**

1. Pre realizáciu výpočtu dotácie na MP pre jednotlivé súčasti STU sa vyčlenili:
2. Objem účelových MP na tvorbu fondu rektora vo výške 79 628 € - FR je určený na odmeňovanie zamestnancov STU za mimoriadne a osobitne významné práce pre STU a na ocenenie najlepších profesorov na STU. Výška predstavuje 0,4200% celkového objemu MP. % vyčlenených finančných prostriedkov je na úrovni roku 2017.
3. Objem MP na všetkých zamestnancov rektorátu a centrálne financovaných súčastí STU vo výške 1 159 130,- €. Výška predstavuje 5,9770% celkového objemu MP. Percento objemu vyčlenených MP je o 0,413% nižšie oproti úrovni roku 2017.
4. MP vo výške 103 920 € – účelovo určené pre integrátorov AIS na fakultách a CVT + SIVVP: SvF, FEI, MTF, FIIT po 12 720 €, CVT 53 040 €.
5. MP znížené o MP podľa ods. (6) sa rozpočítali medzi fakulty a UM normatívnym spôsobom v závislosti od ich výkonu využívajúc Metodiku MŠVVaŠ na rok 2018 ods. 15– 27
6. Vý**sledná dotácia** **MP**

Dotácia MP vyčíslená podľa ods. (6) predstavuje tzv. základnú výkonovú dotáciu. ZVD sa následne korigovala podľa pravidla „50/30/20“ ods. (4).

1. Dotácia na odvody na zákonné poistné vo výške 6 673 599 € (35,2% MP) sa na súčasti rozdelila pomerne podľa objemu výslednej dotácie MP.

**1.2. Tovary a  služby 5 468 819 EUR**

1. Pri delení pridelenej dotácie na TaS pre jednotlivé súčasti sa vyčlenili:
2. špecifiká účelovo určené z  úrovne MŠVV a Š SR vo výške 77 107 €, v tom

SjF - zabezpečenie prevádzky pracoviska PCA Slovakia 44 000 €, dotácia na podporu študentov so špecifickými potrebami 33 107 €, ktorá je ponechaná ako nerozdelená účelová dotácia z dôvodu vzniku nového pracoviska – Podporné centrum STU. Toto pracovisko bude v súlade s jeho náplňou zodpovedať za hospodárenie s účelovou dotáciou.

1. dotácia na vybrané študijné odbory, ktorá bola pre STU pridelená na rok 2018 vo výške 449 776 €. Medzi fakulty bol tento príspevok rozdelený podľa počtu vypočítaného MŠVVaŠ SR pre jednotlivé študijné odbory.
2. dotácia vo výške 208 107 €, ktorú STU získala pri  výpočte dotácie na úrovni MŠVV a Š podľa grantovej úspešnosti v získavaní zahraničných nevýskumných grantov za obdobie od 2015 a 2016 – medzi súčasti sa rozdelila podľa objemu získaných grantov,
3. dotácia za osobitné aktivity – podľa počtu študentov s iným ako slovenským štátnym občianstvom a podľa počtu prijatia a vyslania študentov v akademickom roku 2015/2016 v rámci akademických mobilít vo výške 114 729 € - dotácia sa rozdelia medzi súčastí STU v súlade s Metodikou podľa počtu študentov s iným ako slovenským občianstvom a počtu vyslaných a prijatých študentov
4. dotácia na prevádzku Rektorátu - dotácia v celkovej výške 242 627 € bola vypočítaná 4,5% z dotácie na rok 2018 (bez účelovej dotácie MŠ) čo je pokles o 62 127 € oproti roku 2017
5. dotácia pre Vydavateľstvo vo výške 180 000 € vrátane vydávania študijnej literatúry. Objem dotácie reflektuje schválený edičný plan na rok 2018 a počíta sa aj vydaním publikácie na základe výzvy rektora v roku 2018.
6. dotácia na obnovu resp. opravu majetku STU vo výške 708 500 €. Z toho:

* úprava priestorov pre Univerzitný technologický inkubátor na FIIT vo výške 75 000 €,
* úprava priestorov pre Archív STU - 18 500 €,
* oprava telocvične a športovísk na MTF vo výške 70 000 €,
* oprava vodoinštalácie v novej budovej FCHPT vo výške 75 000 €,
* výmena umelého trávnika na CAŠ vo výške 70 000 €,
* obnova vozidlového parku STU vo výške 50 000 €,
* príprava a spolufinancovanie ACCORD vo výške 235 000€
* 1. etapa realizácie vnútorného obvodového plášťa budovy SjF vo výške 115 000€

Rovnaká časť sa vyčlenila z podprogramu 077 12 (bod (16) písm. p).

1. dotácia na činnosť Akademického senátu STU vo výške 2 000 €
2. dotácia na činnosť Vysokoškolského umeleckého súboru Technik vo výške 40 000 €.
3. dotácia na financovanie právneho poradenstva a súdnych sporov vo výške 100 000 €
4. dotácia na podporu aktivít univerzitného tímu Stuba Green Team vo výške 50 000 €

###### (11) Objem dotácie na TaS po znížení o časti dotácie podľa ods. (10) vo výške 3 295 973 €, sa rozdelil medzi fakulty a ÚM výkonovo, pričom: 1/4 objemu sa rozdelila podľa PPŠ krát KO a 3/4 objemu podľa PPŠ.

(12) Objem dotácie na TaS pre jednotlivé súčasti, vyčíslený v predchádzajúcich odsekoch sa následne znížil o odpočítateľné položky – príspevok súčastí na univerzitných výdavkoch, t.j. na čiastočné finančné krytie činností zabezpečovaných na univerzitnej úrovni 640 709 €:

a) 29 100€ na zabezpečenie financovania časti činností Útvaru vzdelávania a starostlivosti o študentov R STU – obstaranie vysvedčení, diplomov a dodatkov k diplomom, obalov k diplomom, zabezpečenie prekladov, pokrytie nákladov súvisiacich so zabezpečením tlače dokladov a tlačiarenských služieb, čistenie talárov, pokrytie nákladov na školenia a konferencie, na organizovanie stretnuti vedenia STU so študentmi, na obstaranie špeciálneho materiálového a technického vybavenia pre zabezpečenie tlače dokladov.

Z uvedenj sumy je 5 200 € vyčlenených na úhradu mzdy vrátane odvodov koordinátora pre špecifické potreby študentov. Pridelená dotácia reflektuje zostatok dotácie z predchádzajúceho obdobia.

* + 1. 5 300 € na zabezpečenie činnosti Útvaru vedy a medzinárodnej spolupráce R STU – pokrytie nákladov súvisiacich s činnosťou vedeckej rady STU vo výške 5 300€,(medaily, ručný papier, gravírovanie, ručné písanie do kroniky, obaly),

c) 21 950€ - na zahraničné styky vedenia STU vo výške 15 000 € , na členské poplatky za členstvo STU v medzinárodných organizáciách EUA a SEFI vo výške 6000 € , krytie nákladov súvisiacich so zabezpečením celouniverzitných zahraničných aktivít vo výške 950 €.

d) 143 300 € – na činnosť Útvaru práce s verejnosťou –na pokytie nákladov súvisiacich s účasťou STU na veľtrhoch Akadémia –Vapac, Gaudeamu Nitra, Gaudeamus Brno, ProEduco vo výške 40 000 €, na monitoring médií vo výške 8000€, na zabezpečenie licencií informačných systémov a technické dovybavenie útvaru vo výške 8 000 €, na letnú univerziádu pre stredoškolákov vo výške 5000 €, na zabezpečenie podujatí ku Dňu učiteľov, k otvoreniu akademického roka 2018/2019, slávnostnej vedeckej rady, podujatí súvisiacich s ukončením kalendárneho roka a ostatných podujatí v zmysle rozhodnutia vedenia STU vo výške 35 000 €, na inzerciu (zakúpenie mediálneho priestoru – reklamné kampane na sociálnych sieťach, reklama v tlači) vo výške 10 000 €, na ostatné služby súviace s propagáciou STU vo výške 37 300 € ( fotograf, tlačové služby, preklady, propagačné materiály a pod,)

e) 15 000 € na krytie nákladov súvisiacich s druhou etapou digitalizácie archívnych záznamov STU,

f) 426 059 € príspevok na finančné krytie časti nákladov na zabezpečenie a prevádzku celouniverzitnej výpočtovej techniky a informačných systémov (CuVTaIS).

V rámci celouniverzitne obstarávanej alebo prevádzkovanej výpočtovej techniky a informačných systémov budú v roku 2018 financované tieto položky:

* + celouniverzitné informačné systémy (servisné poplatky, resp. upgrades) Oracle 15 810 € , Informačný systém pre rozhodnutia o ubytovaní 2 688 €, ročný poplatok, údržba a naviac práce AIS 141 337 €, antivírusový program NOD 32 6 900€, Anti Spam 5 385 €, systémový servis pre všetky moduly ekonomického informačného systému EIS MAGION 123 940€, Magion – mzdy a personalistika 41 220 €, odsúhlasené naviac práce v EIS MAGION 50 000 € , Informačný system MIS registratúra 48 100 €(celkovo 435 380 €, z toho príspevok fakúlt a R-STU je vo výše 400 522€)
  + celouniverzitná informačná a komunikačná technika – prevádzka, oprava a  údržba sietí a sieťových prvkov (28 450 €, z toho príspevok fakúlt a R-STU je vo výše 25 537 €)

Príspevky fakúlt, rektorátu a celouniverzitných pracovísk v predchádzajúcich bodoch sa určili podľa využívania CuVTaIS (počty zamestnancov, počty študentov, počty počítačov v sieti, počet položiek v evidencii majetku, počet účtovných prípadov, počet faktúr, počet obchodných prípadov, atď.,

Vzhľadom na to, že ŠDaJ sú financované prostredníctvom podprogramu 07715, príspevok ŠDaJ na financovanie CuVTaIS bude realizovaný formou refundácie vo výške 37 771 € (ÚZ ŠDaJ 29 159 €, ŠD M.Uhra pri MtF 4 230 €, ÚZ Gabčíkovo 4 382 €).

*Celkovo bude CuVTaIS v roku 2018 v oblasti bežných výdavkov financovaná vo výške 463 830 € pričom: 426 059 € bude krytých z dotácie PP 07711 – príspevkov súčastí,  33 389 € z dotácie na podprograme PP 07715 a 4 382 € z podnikateľskej činnosti Účelového zariadenia Gabčíkovo.*

(13) **Výsledná dotácia na TaS**

Dotácia na TaS 2018 vyčíslená pre súčasti STU podľa predchádzajúcich odsekov, predstavuje tzv. základnú výkonovú dotáciu na TaS 2018 vo výške 3 427 876 €. Táto sa následne korigovala pravidlom „50/30/20“.

1. Objem dotácie pre jednotlivé súčastí STU, resp. pracoviská je určený na zabezpečenie ich vlastnej prevádzky. V prípade realizovania prác alebo služieb medzi súčasťami STU, súčasť ktorá objedná tieto práce alebo služby, požiada prostredníctvom rektorátu o úpravu dotácie v prospech zložky realizujúcej práce alebo služby, príp. bude úhrada realizovaná refundáciou za vykonané práce alebo služby.

V priebehu roka 2018 fakulty prostredníctvom Rektorátu STU môžu požiadať ministerstvo o účelovú dotáciu na úhradu nákladov spojených s účasťou študenta na medzinárodných študentských súťažiach, ktoré sa týkajú predmetu ich štúdia. Dotácie sa budú poskytovať najviac do 80% výdavkov na cestovné náhrady spojené s účasťou študenta a do vyčerpania finančných prostriedkov určených na tento účel (60 000€). Žiadosti je možné podávať do 31.10.2018.

**2. Podprogram 07712 Dotácia na výskumnú, vývojovú alebo umeleckú činnosť 22 396 466 €.**

1. Dotácie na výskumnú, vývojvú alebo umeleckú činnosť sú poskytované inštitucionálnou formou a účelovou formou (poskytovanie finančných prostriedkov na riešenie projektov výskumu a vývoja prostredníctvom Agentúry na podporu výskumu a vývoja). Účelová forma podpory výskumu a vývoja je poskytovaná v súlade s § 18 ods. 1 zákona o podpore výskumu a vývoja na základe osobitných písomných zmlúv verejnej vysokej školy s poskytovateľom. Finančné prostriedky poskytované v rámci inštitucionálnej formy podpory výskumu a vývoja verejných vysokých škôl pozostávajú zo štyroch častí - dve z nich, a to na VEGU a KEGU, sú prideľované v rámci vnútorného grantového systém ministerstva súťažným spôsobom na projekty podľa ich štatútov. Tretiu časť tvorí dotácia na prevádzku a rozvoj infraštruktúry pre výskum a vývoj obsahujúca aj časť na osobné náklady učiteľov zodpovedajúce ich výskumnej a umeleckej činnosti. Štvrtá časť sa poskytuje na podporu špičkových kolektívov identifikovaných Akreditačnou komisiou.
   1. **Prvok 0771201 - Prevádzka a rozvoj infraštruktúry pre výskum a vývoj 22 396 466 €**

Dotácia je pridelená jednou sumou bez rozdelenia na mzdové prostriedky, odvody do fondov a tovary a služby. V rámci dotácie je zohľadnená aj dotácia na špičkové tímy vo výške 152 000€.

1. Pre výpočet dotácie pre jednotlivé súčasti sa z celkového objemu dotácie vyčlenila časť dotácie vo výške 3 667 727 €, ktorá sa pri delení odpočítala od celkovej sumy dotácie, v tom:
2. 19 334 € na tvorbu fondu rektora (MP a odvody) na ocenenie vedeckých a výskumných zamestnancov STU podľa programov „Vedec roka“, „Mladý vedec roka“ (5 814€), „Najlepšia publikácia“(8 112€), “Najlepší umelecký výkon” (5 408€)
3. 175 350 € na vedecké projekty, z toho 120 000 € na TaS „Mladý výskumník“ a 55 350 € pre excelentné tímy - pokračujúce projekty na TaS
4. 100 000 € na podporu výskumných tímov v rámci program Horizont 2020 a MVTS
5. 216 270 € na postdoktorandský program. Z tohto 194 869 € bolo v rámci delenia dotácie rozdelené na fakulty podľa počtu postdoktorandov. Zvyšok 21 401 € zostalo nerozdelených. V prípade prijatia postdoktorandov v priebehu roka budú pridelené príslušnej fakulte.
6. 58 571 € na dofinancovanie Fondu rektora (MP a odvody) na PP 077 11 – dotácia je na úrovni minulého roka
7. 190 000 € pre Projektové stredisko STU – na krytie výdavkov na MP a odvody do fondov a na tovary a služby,
8. 600 000 € na zabezpečenie udržateľnosti prevádzky UVP. Pre rozpis prostriedkov bolo zvolené kritérium medzinárodne overiteľnej (databáza WoS) publikačnej aktivity, ktorá bola dosiahnutá na infraštruktúre UVP na STU za roky 2013 - 2017. Toto kritérium bolo indikované ako jedno z dôležitých kritérií pri budúcom (medzinárodnom) hodnotení projektov výzvy „2. etapa podpory UVP/VC/SIVVP“, ktorej vyhlásenie v rámci OP VaI plánuje Výskumná agentúra v apríli 2018.
9. 23 942 € na zabezpečenie činnosti celouniverzitného pracoviska KNOW-HOW centrum. Pokles oproti minulému roku zohľadňuje zostatok dotácie z minulého roka. Náklady spojené s činnosťou Know-how centra boli v roku 2017 pokryté z projektov realizovaných na R-STU.
10. 834 300 € na dofinancovanie celouniverzitných zložiek na PP 07711 v súvislosti s presunom časti dotácie z PP 07712 do PP 07711
11. 13 000 € na podporu študentských organizácii
12. 6 500 € na iné univerzitné aktivity
13. 27 500 € na činnosť akademického senátu
14. 160 000 € na financovanie prevádzkových výdavkov CAŠ, ktoré súvisia s hlavnou činnosťou,
15. 25 000 € na úhradu energii SIVVP
16. 299 960 € - nákup databáz Compendex Inspec-EV2, CRC databases, CRCe-books, ENG Netbase, Institute of Physics (IoP), Sage Engineering – časť Materials Science and Engineering, Sage pub. Scietech netbase, Crystal maker software, Cambridge database, STN online, normy, Versita (úhrada ½ ceny, druhú polovicu zaplatia fakulty), licencie ANSYS, MATLAB, LabVIEW, ePorady,EIT, ARL
17. dotácia na obnovu resp. opravu majetku STU vo výške 708 500 €. Z toho:

* úprava priestorov pre Univerzitný technologický inkubátor na FIIT vo výške 75 000 €,
* úprava priestorov pre Archív STU vo výške 18 500 €,
* oprava telocvične a športovísk na MTF vo výške 70 000 €,
* oprava vodoinštalácie v novej budovej FCHPT vo výške 75 000 €,
* výmena umelého trávnika na CAŠ vo výške 70 000 €,
* obnova vozidlového parku STU vo výške 50 000 €,
* príprava a realizácia projektu ACCORD vo výške 235 000 €
* 1. etapa realizácie vnútorného obvodového plášťa budovy SjF vo výške 115 000€

Rovnaká časť bola vyčlenená z podprogramu 07711 odst.10 písm. g)

1. 119 500€ pre útvar vedy a medzinárodnej spolupráce, a to: na podporu medzinárodnej spolupráce vo výške 3500€, propagácia STU v medzinárodných rankingoch (THE, QS...) vo výške 84 000€, Propagácia STU na Noci výskumníkov v roku 2018 vo výške 12 000€ a činnosť univerzitnej vedeckej knižnice 20 000€. Nárok na zvýšenú dotáciu oproti minulému roku vyplýva z nákladov na zabezpečenie propagácie STU (rankingy+ noc výskumníkov)
2. 90 000 € na úhradu nákladov spojených s obnovou univerzitného informačného systému – záložné zdroje, 10G Ethernetové prepínače , Hlavný smerovač STU + moduly , výmena 4 ks aplikačných serverov , server a SW pre detekciu prienikov, Server pre sieťové a licenčné služby, Serverové SSD disky a príslušenstvo,inštalačné práce k prístupovému systému, rozšírenie prístupového systému, analýza súladu s nariadením GDPR, licencie SW, serverové OS, podporný a bezpečnostný SW
3. Dotácia znížená o časti dotácie v ods. (16) vo výške 18 576 739 € sa rozdelila medzi súčasti podľa pravidla 20/30/50, pričom bola uplatenená  Metodika MŠVV a Š podľa výkonu vo výskume ods. 50 až 53 metodiky.
4. **Výsledná dotácia**

Dotácia vyčíslená podľa ods. (17) sa následne upravila o dotáciu na špičkové tímy pre jednotlivé fakulty. Časti dotácie uvedené v ods. (16), sú v Súhrnnej tabuľke o rozpise dotácie.

### Podprogram 077 13 – Dotácia na rozvoj 78 699 €

Na základe výzvy MŠVVaŠ bola STU na rok 2018 pridelená bežná dotácia na podporu zavádzania systému úplných nákladov. Dotácia zostáva ako nerozdelená na Rektoráte. Na fakulty bude rozdelená podľa výdavkov fakúlt súvisiacich s týmto projektom.

### Podprogram 07715 - Dotácia na sociálnu podporu študentov 6 374 063 €

* 1. Prvok 0771501 Sociálne štipendiá 1 162 725€

(19) Dotácia na sociálne štipendiá študentov sú poskytované účelovo. Študent má na sociálne štipendium právny nárok a preto sú sociálne štipendiá pokrývané v plnej výške. Objem zálohovo poskytnutých finančných prostriedkov v rámci schváleného rozpočtu na rok 2018 závisí od poskytnutej dotácie na tento účel v roku 2018. Korekcia na skutočnú potrebu sociálnych štipendií sa vykonáva podľa požiadaviek vysokých škôl, najmenej 2x ročne.

Rozdelenie na fakulty vychádza z metodiky nápočtu sociálnych štipendií z úrovne MŠVV a Š SR, pričom sa zohľadnili zostatky dotácie na súčastiach.

4.2. Prvok 0771502 Motivačné štipendiá 1 962 700 €

Dotácia na motivačné štipendiá sú poskytované účelovo a sú delené na dotáciu na motivačné štipendiá podľa § 96a ods.1 písm. a) zákona pre študentov vybraných študijných odborov učených v metodike (ďalej len „motivačné štipendiá odborové“) a na dotáciu na motivačné štipendiá podľa § 86a ods.1 písm. b) zákona za vynikajúce plnenie študijných povinností, dosiahnutie vynikajúceho výsledku v oblasti štúdia, výskumu, vývoja, umeleckej alebo športovej činnosti (ďalej len „motivačné štipendiá základné“).

Pridelená dotácia na motivačné štipendiá odborové vo výške 1 345 950 € sa rozdelila v zmysle čl. 11 bod. 4 Štipendijného poriadku STU na fakulty (fakultné štipendijné fondy) a Ústav manažmentu STU (osobitný štipendijný fond) úmerne počtu študentov na všetkých troch stupňoch vysokoškolského štúdia v študijných odboroch určených metodikou k 31.10.2017.

(20)   Pridelená dotácia na motivačné štipendiá základné je vo výške 616 750 € sa rozdelila v zmysle čl. 11 bod. 5 Štipendijného poriadku STU v pomere 7 : 1 na dotáciu na motivačné štipendiá za vynikajúce študijné výsledky [čl. 3 bod 2 písm. a) Štipendijného poriadku STU] vo výške 539 656 € a dotáciu na motivačné štipendiá za mimoriadne výsledky [čl. 3 bod 2 písm. b) Štipendijného poriadku STU] vo výške 77 094 €.

Dotácia na motivačné štipendiá za vynikajúce študijné výsledky sa rozdelila na fakulty (fakultné štipendijné fondy) a Ústav manažmentu STU (osobitný štipendijný fond) úmerne počtu študentov na všetkých troch stupňoch vysokoškolského štúdia.

Dotácia na motivačné štipendiá za mimoriadne výsledky sa rozdelila v pomere 7 : 2:

·         7/9 objemu dotácie vo výške 59 962 € sa delí na fakulty a Ústav manažmentu STU (fakultné štipendijné fondy a osobitný štipendijný fond) úmerne počtu študentov na všetkých troch stupňoch vysokoškolského štúdia,

·         2/9 objemu dotácie vo výške 17 132 € sú poskytnuté pre rektorát na štipendiá priznávané rektorom do štipendijného fondu rektora.

4.3 Prvok 077 15 03 Podpora stravovania, ubytovania, športových a kultúrnych aktivít študentov 3 248 638€

Dotácia na tento prvok zhŕňa príspevok na ubytovanie a prevádzku študentských domov, príspevok na stravovanie – príspevok na vydané jedno jedlo študentom v dennej forme štúdia, príspevok na kultúrnu, umeleckú a športovú činosť a príspevok na činnosť telovýchovných jednôt a športových klubov

1. Príspevok na stravovanie študentov – príspevok na vydané jedlo študentom v dennej forme štúdia je určený z MŠVV a Š SR vo výške 374 504 €, je vyplácaný zálohovo a je účelovo určený. Poskytuje sa ÚZ ŠDaJ a MTF, ktoré zabezpečujú stravovanie pre študentov v študentských jedálňach. Výška zálohového príspevku na jedlá (študentom dennej formy vrátane doktorandov) sa poskytuje úmerne v závislosti od počtu vydaných jedál v období od 1.1.2017 do 30.10.2017. Korekcia na skutočnú potrebu sa vykonáva najmenej 2x ročne. Príspevok na stravovanie sa od 1.1. 2018 určuje vo výške 1 €. Výšku príspevku môže ministerstvo v priebehu roka 2018 upraviť v závislosti od disponibilných zdrojov a počtu vydaných jedál, na ktorý sa príspevok uplatní. O prípadnej zmene výšky príspevku na stravovanie bude ministerstvo informovať najmenej 30 dní vopred.
2. Príspevok na stravovanie možno aplikovať iba v prípade, keď hodnota jedla je najmenej 1,5 €, pričom príspevok študenta na jedlo musí byť minimálne 50% z rozdielu ceny jedla a výšky príspevku poskytnutého ministerstvom. Okrem toho systém poskytovania jedál študentom musí byť transparentný a kontrolovateľný, aby umožňoval preukazné zúčtovanie príspevku. Príspevok sa poskytuje formou preddavku maximálne na dve jedlá v jeden deň vydané denným študentom v stravovacom zariadení STU, resp. v zmluvnom zariadení. Za stravovacie zariadenie na tieto účely sa nepokladá bufet alebo obdobné zariadenie, nie je možné uplatniť príspevok pri nákupe potravín systémom ako sa využívajú “gastrolístky”.
3. Príspevok na ubytovanie a prevádzku v roku 2018 predstavuje 2 808 318€.
4. Príspevok na ubytovanie a prevádzku pozostáva z dvoch častí, z príspevku na prevádzku študentských domovov vysokých škôl a z príspevku na ubytovaného študenta.
5. V rámci príspevku na prevádzku ŠD sú z úrovne MŠVV a Š SR pridelené mzdové prostriedky vo výške 1 381 534€,( z toho valorizácia miezd zamestnancov ŠJ predstavuje 46 222€) a odvody do fondov vo výške 486 300 €. Rozdelenie dotácie na mzdy sa realizuje v súlade s metodikou MŠVV a Š SR dvojzložkovo medzi ÚZ ŠDaJ,  MTF (ŠD)
6. V rámci príspevku na prevádzku študentských domovov sú zarátané aj finančné prostriedky na prevádzkové náklady študentských domovov – dotácia na TaS vo výške 940 484 €. Rozdelenie tejto čiastky sa realizovalo v súlade s metodikou MŠVV a Š medzi medzi ÚZ ŠDaJ a MTF na prevádzku (441 700€) a ubytovaných študentov (498 784€).

## 4.4. Prvok 0771503 – dotácia na športové aktivity a kultúrne aktivity a činnosť športových klubov a telovýchovných jednôt 65 816€

Z celkovej sumy dotácie je účelovo určených 35 850 € na činnosť športových klubov a telovýchovných jednôt. Zvyšná časť 29 966€ je z úrovne STU určená na činnosť umeleckého súboru Technik.

1. Výšku dotácie pre jednotlivé TJ a kluby určilo MŠVV a Š SR nasledovne:

TJ Slávia STU vo výške 15 096 €, z toho 2 400 € je určené pre jednotlivcov, VŠK FEI STU Bratislava vo výške 3 876 €, ZO TŠ, Strojnícka fakulta STU vo výške 889 €, VŠK Strojár vo výške 5 108 €, Plavecký klub STU Trnava vo výške 10 881 €, z toho jednotlivci 900€.

1. Výsledné rozdelenie dotácie na rok 2018 podľa súčastí STU, podprogramov, v prílohe č.1 – Súhrnná tabuľka o rozpise schválenej dotácie STU na rok 2018

Príloha 1 - Súhrnná tabuľka o rozpise dotácie STU na rok 2018

Príloha 2 – Metodika MŠVV a Š SR na rok 2018

Príloha 3 – Dotačná zmluva